# Арабаконак

### от Уикипедия, свободната енциклопедия

Арабаконак е проход в Стара планина, през който в миналото е преминавал основният път от София за Ботевград и Северна България. В него се случват няколко важни събития в новата история на България.

През 1872 група революционери, водени от Димитър Общи, ограбват в прохода Арабаконак османската поща, пренасяща значителни парични суми, собственост на правителството. В реакция на това са предприети мащабни полицейски действия, които унищожават значителна част от изградената мрежа от революционни комитети в страната. В хода на акцията е заловен и осъден на смърт Васил Левски. Няколко години по-късно, по време на Руско-турската война (1877-1878) в прохода се водят ожесточени боеве между руски и османски войски.

На 14 април 1925 терористична група на Българската комунистическа партия организира в прохода Арабаконак опит за убийството на цар Борис III. Той успява да се спаси, но загива пътуващия с него проф. Делчо Илиев. На същия ден в София е убит ген. Коста Георгиев. Няколко дни по-късно, по време на погребението на убитите при тези атентати, комунистите извършват атентата в църквата Света Неделя, най-големия терористичен акт в историята на България.

Взето от „http://bg.wikipedia.org../../../%D0%B0/%D1%80/%D0%B0/%D0%90%D1%80%D0%B0%D0%B1%D0%B0%D0%BA%D0%BE%D0%BD%D0%B0%D0%BA.html“.

Категории: Стара планина

##### Views

- Статия
- Беседа
- Текуща версия

##### Търсене